Rapapali het, net voordat hy om 05:00 na Jacaranda FM se gebou wou ry, iets gaan kry om te eet in die kombuis, toe hy hoor iemand is by die deur doenig. Hy het dadelik sy vuurwapen in sy kamer gaan haal en was op pad terug na die kombuis toe hy in twee mans in die gang vasgeloop het.
“Ek was baie geskok toe ek hulle sien. Net ek en my vrou, Cassey, was by die huis. Ek het hulle gestamp en hulle het vinnig weggehardloop sonder om enigiets te steel. Ek het agter hulle aangehardloop en ŉ waarskuwingskoot gevuur om die bure wakker te maak,” het hy verduidelik.
Hy het gesê hy vermoed hy weet wie by die oortreding betrokke was, aangesien hulle ŉ afskrif van sy sleutels of ŉ loper gehad het. Hy is tans besig met sy eie ondersoek.
Rapapali het die meenthuis se slotte laat vervang, maar skerts dat hy vir hulle sal wag. “Ek is altyd vroeg wakker. Ek maak tee en koekies, ek wag vir hulle, hulle kan maar terugkom, ek is reg vir hulle.”